钦定古今图书集成/明伦汇编/宫闱典/第089卷 > 临川公主 下嫁周道务
## 钦定古今图书集成/明伦汇编/宫闱典/第089卷 > 临川公主 下嫁周道务

按《唐书公主列传》：“临川公主，韦贵妃所生，下嫁周道
务。主工籕隶，能属文。高宗立，上《孝德颂》，帝下诏褒答。
永徽初，进长公主，恩赏卓异，永淳初薨。道务，殿中太
监、谯郡公范之子。初，道务孺褓时，以功臣子养宫中。
范卒还第，毁瘠如成人。复内之，年十四乃得出。历营
州都督，检校右骁卫将军，谥曰襄。”